als_Latn dik_Latn sag_Latn
VLORË- Në çelje të fushatës zgjedhore në qytetin e Vlorës, kryedemokrati Lulzim Basha ka thumbuar sërish kryeministrin Edi Rama dhe Presidentin e zgjedhur Ilir Meta.
Ndërsa u shpreh se demokratët janë të bashkuar, Basha foli për përçarje mes dy aleatëve.
“Ata janë përçarë, ata flasin kuturu, njëri thotë do marr 71 mandate, tjetri thotë do marr 71. Të ishte për ta parlamenti bëhet me 700 deputetë. Për ta s’ka rëndësi qytetari por vetëm pushteti. Politika është kthyer në moçal, brenda të cilit bëhen edhe pazaret”,- tha Basha
Duke iu referuar politikës aktuale, Basha tha se: “Në moçal, këndojnë të njëjtat bretkosa, të njëjtat zhaba që kanë një qëllim të zhvatin Shqipërinë e t’i lënë shqiptarët me gisht në gojë”,- shtoi ai.
Para vlonjatëve, kryedemokrati kërkoi që të bëhen bashkë më 25 qershor. “Ta thajmë moçalin, t’i përzëmë bretkosat që të mbijë gruri, buka”,- tha ai.
(m.a/BalkanWeb)
als_Latn als_Latn als_Latn als_Latn als_Latn bos_Latn